CELEX: C2006/108/20
Language: el
Date: 2006-05-06 00:00:00
Title: Υπόθεση C-134/06: Προσφυγή της  8ης Μαρτίου 2006  — Επιτροπή των Ευρωπαϊκών Κοινοτήτων κατά της Ελληνικής Δημοκρατίας

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/12
            
         Προσφυγή της 8ης Μαρτίου 2006 — Επιτροπή των Ευρωπαϊκών Κοινοτήτων κατά της Ελληνικής Δημοκρατίας
   (Υπόθεση C-134/06)
   (2006/C 108/20)
   Γλώσσα διαδικασίας ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων [εκπρόσωποι: Γ. Ζαββός και H. Støvlbæk]
   
      Καθής: Ελληνική Δημοκρατία
   Αιτήματα της προσφεύγουσας:
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Ελληνική Δημοκρατία μη θεσπίζοντας τις απαραίτητες νομοθετικές, κανονιστικές και διοικητικές διατάξεις όσον αφορά το επάγγελμα του κτηνίατρου, οι οποίες είναι αναγκαίες προκειμένου να συμμορφωθεί με την οδηγία 2001/19/ΕΚ του Ευρωπαϊκού Κοινοβουλίου και του Συμβουλίου της 14ης Μαϊου 2001 που τροποποιεί της οδηγίες 89/48/ΕΟΚ και 92/51/ΕΟΚ του Συμβουλίου σχετικά με ένα γενικό σύστημα αναγνώρισης των επαγγελματικών προσόντων καθώς και τις οδηγίες 77/452/ΕΟΚ, 77/453/ΕΟΚ, 78/686/ΕΟΚ, 78/687/ΕΟΚ, 78/1026/ΕΟΚ, 78/1027/ΕΟΚ, 80/154/ΕΟΚ, 80/155/ΕΟΚ, 85/384/ΕΟΚ, 85/432/ΕΟΚ, 85/433/ΕΟΚ και 93/16/ΕΟΚ του Συμβουλίου που αφορούν το επάγγελμα του νοσηλευτού υπεύθυνου για γενικές φροντίδες, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού (1), ή εν πάση περιπτώσει μη ανακοινώνοντας τις εν λόγω διατάξεις στην Επιτροπή, παρέβη τις υποχρεώσεις που υπέχει δυνάμει του άρθρου 16 της εν λόγω οδηγίας.
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Στη συγκεκριμένη περίπτωση, το άρθρο 16, παράγραφος 1 της οδηγίας 2001/19/ΕΚ του Ευρωπαϊκού Κοινοβουλίου και του Συμβουλίου της 14ης Μαϊου 2001 προβλέπει ότι τα κράτη μέλη θεσπίζουν τις απαραίτητες νομοθετικές, κανονιστικές και διοικητικές διατάξεις προς συμμόρφωση με την εν λόγω οδηγία το αργότερο πριν από την 1η Ιανουαρίου 2003 και ότι ενημερώνουν αμέσως την Επιτροπή σχετικά.
   Η Επιτροπή διαπιστώνει ότι η Ελλάδα δεν έχει λάβει ακόμη τα απαραίτητα μέτρα όσον αφορά το επάγγελμα του κτηνιάτρου.
   
      (1)   ΕΕΕΚ L 206 της 31/07/2001, σ. 1